X Factor 2009 (Danmark)

X Factor 2009 var 2. sæson af den danske udgave af det britiske talentshow X Factor, der havde premiere den 2. januar 2009 på DR1. Remee, Lina Rafn og Thomas Blachman vendte tilbage som dommere, mens Lise Rønne vendte tilbage som vært.

Linda Andrews vandt finalen mod Alien Beat Club den 27. marts 2009, hvor de begge sang "Det bedste til sidst", skrevet af Søren Rasted.

Deltagere

Asian Sensation 
Asian Sensation er en dansk musikgruppe. Gruppen består af 3 drenge, som der oprindeligt stammer fra Sri Lanka i Asien, Kautham på 16, Daneshan på 16 og Danushan på 18 år. De er alle sammen i familie, Daneshan og Danushan er brødre og Kautham er deres fætter. De elsker at synge sammen, optræde og gøre folk glade.

Lucas 
Lucas Francis Claver (født 8. november 1993) er en dansk sanger fra Hundested. Han røg ud i det 5. liveshow den 13. marts 2009, mens han stod i farezonen allerede i det 2. liveshow mod Claus, men Remee gav ham endnu en chance for at være med i X Factor. Han synger bl.a. meget John Mayer. Han røg ud af X Factor den 13. marts 2009, og fik en 5. plads.

Sidsel 
Sidsel Lieknins Vestertjele (født 29. maj 1992) er en dansk sanger. Hun røg ud af X Factor den 20. marts 2009, og nåede dermed ikke til finalen.

Mohamed 

Mohamed Ahmad Ali (født 7. september 1993) er en dansk sanger. Han bor i Nørresundby. Under deltagelsen i X-Factor 2009 var hans bedste venner Lucas og Sidsel. Hans forældre blev skilt for tre år siden. I finalen fik han færrest sms-stemmer i første runde og måtte se Alien Beat Club og den senere vinder Linda gå videre til anden runde. Selvom han endte på en tredjeplads, scorede han en pladekontrakt med Sony Music, ligesom vinderen, Linda Andrews. Han elsker at danse og synge. Hans store idoler er Justin Timberlake, Chris Brown, Ne-Yo & Michael Jackson, fordi de både danser og synger. Mohamed har også været med i "Scenen er din", i 2007. Han optrådte i maj 2009 som opvarmning for Beyoncé da hun var i Danmark og har også optrådt som opvarmning for Ne-Yo.

Seest 
Claus Seest Christensen  (født 10. februar 1974) er en dansk sanger og sangskriver, der bl.a. har sunget kor for Burhan G, Anna David og Jokeren. Han røg ud i tredje live-show.

Tårnhøj 
Tårnhøj er en dansk musikgruppe, der røg ud i det allerførste live-show, efter at havde spillet nummeret fra Alanis Morrisette, Uninvited. Gruppen består af Anne-Gia Mortensen (født 20. november 1978), Louise Tårnhøj (født 8. januar 1981) og Mads Schiøth (født 13. september 1984). Til udtagelsen i konkurrencen hed de Lulu Hightower, men fik ændret dette i løbet af bootcampen.

Gruppen har spillet sammen siden starten af 2008, og spiller hovedsageligt musik skrevet af Louise Taarnhøj. Genren er sing/songwriter med en pop/rock-kant. Tårnhøj har senere hen skiftet navn til Liberty Of Lulu.

Linda 

Linda Andreasen (født 19. oktober 1973 i Tórshavn, Færøerne) med kunstnernavnet Linda Andrews, er en færøsk gospelsangerinde. Hun er mest kendt som vinderen af DR1's X Factor 2009 den 27 marts 2009.

Linda har 4 ældre søskende. Som 14-årig tog hun på efterskole i Mariager. Efter tiende klasse tog hun tilbage til Færøerne, hvor hun tog en handelsskole-uddannelse. I en alder af 19 var hun leder for 11 medarbejdere hos den islandske supermarkedskæde Bónus på Færøerne.

Alien Beat Club 

Alien Beat Club eller forkortet ABC er en dansk popgruppe. Gruppen er mest kendt for sin deltagelse i X Factor 2009, hvor de blev nummer to. Gruppen består af Kasper på 24 år, Patricia på 21 år, Marcel på 17 år og Stephanie på 16 år.

Claus 

Claus Lillelund (født 30. marts 1978) er en dansk sanger, kendt fra X Factor 2009 hvor han røg ud af konkurrencen i andet liveshow i 2009, desuden det progressive metalband Smaxone, fra Aalborg. Til dagligt er han skolelærer i en 9. klasse på en privatskole i Aalborg. Foruden at være klasselærer, underviser Claus i bl.a. musik, billedkunst og historie. Han røg ud af X Factor den 20. februar 2009.

Finalister 
 – Vinder
 – Andenplads
 – Trejdeplads
 – Udstemt

Live shows

Statistik 
Farvekoder:

Live shows

Uge 1 (13. februar) 
 Tema: Hits

Dommerne stemte ud
 Thomas Blachman: Tårnhøj
 Lina Rafn: Tårnhøj
 Remee: Claus Lillelund

Uge 2 (20. februar) 
 Tema: Made in Denmark

Dommerne stemte ud
 Thomas Blachman: Claus Lillelund
 Lina Rafn: Lucas Claver
 Remee: Claus Lillelund

Uge 3 (27. februar) 
 Tema: Motown

Dommerne stemte ud
 Thomas Blachman: Seest Christensen
 Lina Rafn: Asian Sensation
 Remee: Seest Christensen

Uge 4 (6. marts) 
 Tema: ABBA

Dommerne stemte ud
 Thomas Blachman: Asian Sensation
 Lina Rafn: Asian Sensation
 Remee: Sidsel Vestertjele

Uge 5 (13 .marts) 
 Tema: DR Big Bandet

Dommerne stemte ud
 Thomas Blachman: Lucas Claver
 Lina Rafn: Mohamed Ali
 Remee: Lucas Claver

Uge 6 (20.marts) 
 Tema: Sanne Salomonsen og Dedikation
 Gæsteoptræden: Sanne Salomonsen ("Hel igen")

De to som har fået færrest stemmer fra seerne skulle synge igen i farezonen derefter var det seerne der afgjorde hvem der gik videre til finalen.

Uge 7 (27.marts) 
 Tema: Frit valg hos deltagerne og singlen: "Det bedste til sidst"

Kilder 

Begivenheder i 2009
2009 (Danmark)